Zainub Verjee

**Zainub Verjee** CM  (o bonwe ka ngwaga wa 1956) ke motaki wa bidio, mokwadi, le motsamaisi wa kwa Canada, yo a bonetsweng kwa Kenya.

## Ditso
Verjee o tsholetswe  kwa Nairobi ka ngwaga wa 1956, ke wa losika lwa bone lwa ma-Kenya . O ne a fudugela kwa Canada ka ngwaga wa 1970 go ya go ithuta ikonomi kwa sekolo sa ithutelo tiro ya Simon Fraser. .

## Ditiro
Tiro Ka dingwaga tsa bo1990, o ne a dira dingwaga di le lesome jaaka motsamaisi wa Western Front Society kwa Vancouver. O ne a itsege gape ka go nna motsamaisi yo o matlhagatlhaga wa botaki mo lephateng la pholisi ya setso le bodipolomasi jwa setso ka dingwaga tse di fetang masome a mararo(30).  Masomesome ano a dingwaga a tiro mo lephateng a ne a isa kwa go tlhophiweng ga maloko a komiti, le go lalediwa go bua mo diforamong tsa bosetšhaba le tsa boditšhabatšhaba. 

Mo godimo ga go dira mo Women in Focus, Citizen's Forum on Canada's Future - The Spicer Commission, Canada Council for the Arts, le Department of Canadian Heritage, o ne a thapiwa ke Gordon Campbell, morutabana wa Canada le Ratoropo wa bo35 wa Vancouver mo Vancouver Arts Initiative ya gagwe. Boto ya ga Verjee ya go thapa batho e ne ya simolola B.C. Boto ya Botaki e e neng ya dira gore go tlhamiwe B.C. Khansele ya Botsweretshi.

Ka dingwaga tsa bo 1980-2000, o ne a dira mo tirong ya pholisi ya setso kwa Canada le boditšhabatšhaba mo mererong ya tiro ya bataki, tekatekano ya bomorafe le kgwebisano ya setso. Ka 2017 o ne a tlhophiwa go nna motsamaisi wa International Art Gallery kwa Jubilee International Arts Festival kwa Lisbon. Verjee o ne a tlhomiwa ka ngwaga wa 2015 mme ga jaana ke motsamaisi wa khuduthamaga ya Ontario Association of Art Galleries. 20][26] 

Verjee o ne a tsenngwa mo hisetoring ya tiro ya basadi kwa British Columbia. 27]

O ne a kwala lekwalo, mo boemong jwa bataki ba le 75000, go Tonakgolo ya Canada ka kgang ya Lotseno lwa Motheo. Se se ne sa dira gore a etelele pele mokgatlho o o neng o lebagane le kgang ya lotseno lwa motheo lwa bataki, e e fetogileng kgang ya boditšhabatšhaba. 

Ka selemo sa 2021, o ne a nna le pontsho ya gagwe ya Speech Acts kwa Centre A: Vancouver International Centre for Contemporary Asian Art. 

## Ditlotla
Ka kgwedi ya Tlhakole 2020 o ne a fiwa sekgele sa 2020 Governor General's Award in Visual and Media Arts for "outstanding contribution to the arts".  Ka 2021 o ne a fiwa maemo a bongaka a tlotlo ke OCAD University go lemoga seabe sa gagwe se se tlhomologileng mo botaking, go lekalekana ga bomorafe le bong O ne a tlhophiwa jaaka Modirammogo yo Mogolo wa Massey College kwa University of Toronto ka letlhabula la 2021.Pelenyana o ne a tlhophiwa jaaka McLaughlin College Fellow kwa York University. Ka 2022, o ne a fiwa Doctor of Fine Arts, honoris causa, ke Nova Scotia College of Art and Design NSCAD University, Halifax.O ne a fiwa degree ya tlotlo ya Doctor of Fine Arts ke Simon Fraser University, Burnaby ka Spring Convocation ya 2023.Thuso ya gagwe mo thulaganyong ya go nna mmulatsela wa theatre ya kgolegelo kwa Canada le go nna le seabe se segolo mo go tlhamiweng ga British Columbia Arts Council e ne ya lemogiwa ke Yunibesiti ya Victoria ka go mo fa kemo ya tlotlo ya Doctor of Fine Arts mo Spring Convocation ka 2023.

## Metswedi